نیتن یاہو ایران انٹیلی جنس کی گرفت کی وجہ سے دباؤ میں گرفتار

ایران کی وزارت انٹیلی جنس نے کہا ہے کہ ایران کے لئے اسرائیلی وزیر کی جاسوسی کے انکشاف کے بعد صہیونی وزیراعظم نیتن یاہو اندرونی اور بیرونی دباؤ کا شکار ہے۔

خبر کا کوڈ: ۴۳۸۹۳۶

تاریخ: ۲۰ اسفند ۲۰۱۸ - ۱۹:۴۸

رسا نیوز ایجنسی کی رپورٹ کے مطابق اسلامی جمہوریہ ایران کی وزارت انٹیلی جنس نے کہا ہے کہ ایران کے لئے اسرائیلی وزیر کی جاسوسی کے انکشاف کے بعد صہیونی وزیراعظم نیتن یاہو اندرونی اور بیرونی دباؤ کا شکار ہے۔

محکمہ انٹیلی جنس نے اپنے ایک جاری کردہ بیان میں ایران کی جوہری سرگرمیوں سے متعلق صہیونیوں کے سیکورٹی حکام کی کارکردگی کے حوالے سے نیتن یاہو کے حالیہ بیانات پر اپنے ردعمل کا اظہار کیا۔

اس بیان میں ڈائریکٹر جنرل کاونٹر انٹیلی جنس کے حوالے سے کہا گیا ہے کہ بے بنیاد کہانیاں بنانا نیتن یاہو کا وطیرہ بن چکا ہے کیونکہ ایران کے لئے اسرائیلی وزیر کی جاسوسی بے نقاب ہونے کے بعد وہ صہیونیوں کے حساس اداروں پر ایرانی انٹیلی جنس کی گرفت سے شدید دباؤ کا شکار ہے۔

انہوں نے مزید کہا کہ نیتن یاہو نے حالیہ دنوں میں آرڈر دیا ہے کہ ایرانی انٹیلی جنس کے ساتھ مبینہ رابطے سے متعلق صہیونیوں کے سیاسی اور سیکورٹی حکام کی جانج پڑتال کی جائے، اور اس سے وہی حقیقت ظاہر ہوتی ہے جس پر ہم مزید بات کرنا ضروری نہیں سمجھتے۔/۹۸۹/ف۹۴۰/